Գավրիլ Տիխով

Տիխով Գավրիլ Ադրիանովիչ (), սովետական աստղագետ, ՍՍՀՄ ԳԱ թղթակից անդամ (1927 թվականից), Ղազախստանի ՍՍՀ ԳԱ ակադեմիկոս ( 1946 թվականից)։ Ավարտել է Մոսկվայի համալսարանը ( 1897 թվականին)։ 1906— 1941 թվականներին աշխատել է Պուլկովոյի աստղադիտարանում և ապա՝ Ղազախստանի ՍՍՀ ԳԱ աստղաֆիզիկայի ինստիտուտում։ Հիմնական աշխատանքները վերաբերում են աստղալուսաչափությանը և սպեկտրալուսաչափությանը։ Աստղերի սպեկտրերի զանգվածային ուսումնասիրության նպատակով ստեղծել և կիրառել է «երկայնական» սպեկտրագրի մեթոդը։ Կառուցել է մի շարք աստղագիտական գործիքներ, ստացել կարևոր արդյունքներ փոփոխական աստղերի ուսումնասիրության բնագավառում։ Զբաղվել է մոլորակների վրա կյանքի առկայության հարցերով։

Պարգևատրվել է Լենինի, Աշխատանքային կարմիր դրոշի շքանշաններով։

Ծանոթագրություններ 

Խորհրդային աստղագետներ
Ռուս աստղագետներ
ԽՍՀՄ ԳԱ թղթակից անդամներ
Ռուս գյուտարարներ
Ֆիզիկամաթեմատիկական գիտությունների դոկտորներ
Բելառուս գյուտարարներ
20-րդ դարի աստղագետներ